‘Shakespeare Hat Bajêr’
Kawa Nemir: Dinyayê zimanê min û dahatûya şaristanîya Kurdistanê bo min girîng e lewma jî ez xebata wergerê dikim
Helbestvan, Nivîskar û Wergêr Kawa Nemir pirtûka xwe ya 'Hemû Soneyên Shakespeare' ku bo Kurdî wergerandiye li Diyarbekirê bi bernameya bi navê “ Shakespeare Hat Bajêr” da nasîn. Bername bi hevkarîya Weşanxaneya Lîs û Enstîtuya Diyarbekirê bo Lêkolînê Sîyasî û Cîvakî ( DİSA ) hat amade kirin. Kawa Nemirê ku ji “ Nifşa Kovara Rewşenê” tê binavkirin, di bernameyê de behsa serpêhatîyên xwe yên wergêra Soneyên Shakespeare kir. Nivîskarê Kurd da zanîn ku 16 sal berê cara yekem ji bo Kovara Rewşenê ketîye nav hewildana wergerandina berhemên Shakespeare û bi taybetî jî yê soneyên wî. Nivîskarê ciwan destnîşan dike ku ji ber zordana zimanê soneyan ê dijwar ew ketîye nava kûrahîyên Îngilîzî û Kurdî. Nivîskar û wergêr Kawa Nemir dibêje “ min ji îngilîzîya kevin bêtir Kurdî nas kir, hêza Kurdî careî din dît. “ Kawa Nermir dibêje di sala 1990’î vir de di Wêjeya Kurdî de bizavek heye, bisedan berhemên gelek baş hatin afirandin, wergêr hatin kirin û weha dewam dike “xebatên wergerê divê bi rêk û pêk bin, jiber ku di vî warê de gelek çewtî jî tên kirin. Heta ji me tê divê em bi zimanê resen weregrê bikin. Herkesên ku wergêrê dikin, divê bala xwe bidin tevekî devokên Kurdî.” Birêz Nemir weha dewam dike “ji bo pêvekî, min bi salan wergerê da sekinandin jiber ku ez hê negihîştibûm kûrahîya zimanê xwe.” Kawa Nemir li ser diroka zimanê Îngîlizîyê jî sekinî û destnîşan kir ku sedsala 16 qonaxa Îngilîzî tê hesibandin. Di vê demê de berhemên gelek şaristanîyên kevin hatine wergerandin bi piştigirîya Keybanû ya îngîlistanê Elîzabethê. Nivîskarê Kurd dibêje “ hêzên desthilatdar divê piştgirîyê bidin hunermend û nivîskaran. Ger sazî û dewlemendên kurdan piştgirîya wergêrê nekin, di asta navnetewî de jî biser nakevin. Kawa Nemir dibêje ku “dinyayê zimanê min û dahatûya şaristanîya Kurdistanê bo min girîng e lewma jî ez xebata wergerê dikim” Kawa Nemir bi hinek têbinîya balê dide ser Shakespeare. Weke mînak: - Shakespeare bi saya serê hunera xwe pereyek xweş bidestxistîye û şanoya xwe avakiriye da ku lîstikên wî werin pêşkêş kirin. -400 sal berê yekem car soneyên wî bêyî destûra wî hatiye çapkirin. -Soneyên Shakespeare ji sala 1700’î vir de bi zimanê Almanî 240 car hatine ceribandin -Her 10 deqe carekî li dinyayê lîstikên Shakespeare tên pêşkêşkirin. Nivîskarê Kurd bi awayekî henekî got “ ez hêvîdarim ku bi soneyên Kurdî lawik û keçikên Kurd dikaribin hevdû bixapînin. Kawa Nemir li îdirê jidayîk bû. Li Zankoya Hacettepeya Enqereyê û li Stembolê demekî Ziman û Wêjeya îngilîzî û Ziman û Wêjeya Yewnanîya kevn xwend. Edîtorîya kovara mehane ya bi navê Jîyana Rewşen, Rewşen, Rewşen-Name yê ya a çandî, hunerî wêjeyî kir. Kawa Nemir heya îro birrek helbestkar, çîroknûs û şanonûsên bijarte yên li wêje û şanoya îngilîz, Emerîkan, îrlandî û Tirkî kiriye malê zimanê Kurdî. Bi tenê ji îngîlîzî bo Kurdî ji 5000 hezar zêdetir helbest wergerandîye Kurmancî. Neha di Weşanxaneya Lîsê de edîtorê rêza Romana Kurdî û Klasîkên Cîhanê ye. Ev pirtûk ji alîyê Weşanxaneya Lîsê, bi boneya 400. salvegera yekem car çapbûna soneyên William Shakespeare, bi zaravayê kurmancî hatîye wergerandinê Kurdî. 'Hemû Soneyên Shakespeare' ya ku ji 154 soneyan pêk tê, aliyek wê îngilizî û aliyê din jî Kurdî ye.